Pirkimo sąlygų 8 priedas „Sutarties Projektas“

VIEŠŲJŲ PIRKIMŲ KONSULTACINIŲ PASLAUGŲ PIRKIMO – PARDAVIMO SUTARTIS

2025 m. _____________ d. Nr. ____
Joniškis
		Joniškio rajono savivaldybės administracija, įstaigos kodas 288712070, Livonijos g. 4-1, LT-84124 Joniškis, Lietuva, kurios duomenys kaupiami ir saugomi Lietuvos Respublikos juridinių asmenų registre, atstovaujama _____________, veikianti pagal _____________________________,toliau sutartyje vadinama Perkančioji organizacija 
 ________________________, įmonės kodas ________________, kurios duomenys kaupiami ir saugomi Lietuvos Respublikos juridinių asmenų registre, atstovaujama _________________, veikiančio pagal ______________________ toliau sutartyje vadinamas Paslaugų teikėjas,  kartu šioje Viešųjų pirkimų konsultacinių  paslaugų pirkimo-pardavimo sutartyje  vadinami „Šalimis“, o kiekvienas atskirai – „Šalimi“, sudarė šią Sutartį toliau vadinama Sutartimi ir susitarė dėl toliau išvardytų sąlygų.

I. SUTARTIES DALYKAS

1.1. Paslaugų teikėjas įsipareigoja pagal Perkančiosios organizacijos užsakymą suteikti Perkančiajai organizacijai viešųjų pirkimų dokumentacijos rengimo ir konsultavimo, atestuotų viešųjų pirkimų specialistų dalyvavimo viešojo pirkimo komisijos veikloje paslaugas (toliau – „Paslaugos“). Preliminarus paslaugų kiekis –    valandos. Perkančioji organizacija paslaugas pirks pagal poreikį ir neįsipareigoja nupirkti visą paslaugų kiekį. Pagal šią Sutartį nebus sumokėta daugiau kaip Eur be PVM (                Eur. su PVM)
              1.2 Visų paslaugų teikimas turi būti iš anksto suderintas su Perkančiosios organizacijos atstovu. Paslaugos suteikiamos tik gavus išankstinį Perkančiosios organizacijos užsakymą konkrečių užsakymų atlikimui. Visos Perkančiosios organizacijos teisėtos pastabos yra privalomos Paslaugų teikėjui. Paslaugų teikėjo viešųjų pirkimų specialistai – viešojo pirkimo komisijos nariai už savo veiklą ir priimtus sprendimus atsako asmeniškai pagal Lietuvos Respublikos įstatymus. Galutinį sprendimą dėl parengtų pirkimo dokumentų bei teikiamų konsultacijų priima pati Perkančioji organizacija ar Perkančiosios organizacijos sudarytos viešojo pirkimo komisijos narių balsų dauguma.
1.3 Finansavimo šaltinis – savivaldybės biudžeto lėšos.
II. PASLAUGŲ TEIKĖJO TEISĖS IR ĮSIPAREIGOJIMAI

2.1. Paslaugų teikėjas įsipareigoja teikti Paslaugas Perkančiajai organizacijai pagal Sutartį ir Perkančiosios organizacijos pateiktus užsakymus už Paslaugų kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias. 
2.2. Paslaugų teikėjas įsipareigoja nedelsiant raštu informuoti Perkančiąją organizaciją apie bet kurias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą nustatytais terminais.
 2.3. Pagal sutartį sukurto rezultato nuosavybės teisė priklauso  Perkančiajai organizacijai.
2.4. Paslaugų teikėjas įsipareigoja užtikrinti iš Perkančiosios organizacijos Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą.
2.5. Paslaugų teikėjas įsipareigoja užtikrinti, kad Sutarties sudarymo 
momentu ir visą jos galiojimo laikotarpį Paslaugų teikėjo darbuotojai turėtų reikiamą kvalifikaciją ir patirtį, reikalingas norint teikti Paslaugas. Paslaugų teikėjas Paslaugoms teikti gali pasitelkti trečiuosius asmenis tik iš anksto gavęs raštišką Perkančiosios organizacijos sutikimą.
2.6. Paslaugų teikėjas turi ir kitas šios Sutarties ir Lietuvos Respublikoje   
galiojančių teisės aktų numatytas teises bei pareigas.

III. PERKANČIOSIOS ORGANIZACIJOS TEISĖS IR PAREIGOS

3.1. Perkančioji organizacija įsipareigoja Paslaugų teikėjui sudaryti visas sąlygas, būtinas Paslaugoms teikti.
3.2. Perkančioji organizacija įsipareigoja Paslaugų teikėjui suteikti informaciją, būtiną Paslaugoms teikti.
3.3. Perkančioji organizacija įsipareigoja mokėti Paslaugų kainą už 
suteiktas Paslaugas pagal šios Sutarties sąlygas.
3.4. Perkančioji organizacija turi šios Sutarties bei Lietuvos Respublikoje 
galiojančių teisės aktų numatytas teises.

IV. PASLAUGŲ KAINA IR KAINOS MOKĖJIMO TVARKA

4.1. Perkančioji organizacija Paslaugų teikėjui už tinkamai suteiktas paslaugas moka .......   Eur be PVM ( ......  Eur su 21 % PVM) įkainį, pagal faktiškai suteiktas paslaugas (Paslaugų kaina). Sutarties įkainis nustatytas mažos vertės pirkimo, vykdyto neskelbiamos apklausos žodžiu būdu.
4.2. Į Paslaugų kainą yra įskaičiuotos visos išlaidos ir mokesčiai. Paslaugų teikėjas į Paslaugų kainą privalo įskaičiuoti visas su Paslaugų teikimu susijusias išlaidas, įskaitant, bet neapsiribojant visas su dokumentų, kurių reikalauja Perkančioji organizacija, rengimu ir pateikimu susijusias išlaidas, aprūpinimo įrankiais, reikalingais Paslaugoms atlikti, išlaidas.
4.3. Paslaugų kaina sumokama per 30 (trisdešimt) dienų nuo Paslaugų PVM sąskaitos faktūros išrašymo dienos. Paslaugų teikėjas sąskaitas faktūras teikia Lietuvos Respublikos viešųjų pirkimų įstatymo 22 straipsnio 3 dalyje nustatyta tvarka.
4.4. Perkančioji organizacija už Paslaugas Paslaugų teikėjui sumoka Paslaugų kainą pagal šią Sutartį mokėjimo pavedimu, pervesdamas pinigus į toliau nurodytą Paslaugų teikėjo banko sąskaitą:
Sąskaitos Nr. 
Banko kodas 
V. ŠALIŲ ATSAKOMYBĖ

5.1. Šalių atsakomybė yra nustatoma pagal galiojančius Lietuvos 
Respublikos teisės aktus ir šią Sutartį.
5.2. Paslaugos teikėjas turi teisę į 0,03 proc. dydžio delspinigius nuo 
nesumokėtos sumos už kiekvieną uždelstą dieną, jei Perkančioji organizacija nevykdo savo įsipareigojimų, apibrėžtų šios Sutarties 4.3 punkte. Reikalavimas sumokėti priskaičiuotus delspinigius pateikiamas raštu.

VI. FORCE MAJEURE

6.1. Šalis nėra laikoma atsakinga už bet kokių įsipareigojimų pagal šią 
Sutartį neįvykdymą ar dalinį neįvykdymą, jeigu tai įvyko dėl neįprastų aplinkybių, kurių Šalys negalėjo numatyti, išvengti ar pašalinti jokiomis priemonėmis (toliau „Nenugalimos jėgos aplinkybės”), pvz. Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Tokiu atveju Šalių įsipareigojimų vykdymo terminas pratęsiamas.
6.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes per 3 (tris) kalendorines dienas nuo tokių aplinkybių atsiradimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. 
6.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku nepasiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

VII. SUTARTIES GALIOJIMAS, VYKDYMO PRADŽIA, TRUKMĖ IR TERMINAI
7.1. Sutartis sudaroma 36 (trisdešimt šešių) mėnesių laikotarpiui.
7.2. Ši Sutartis įsigalioja nuo Sutarties pasirašymo dienos ir galioja, kol 
Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), nutraukiama įstatymu ar šioje Sutartyje nustatytais atvejais.
7.3. Jei bet kuri šios Sutarties nuostata tampa ar pripažįstama visiškai ar 
iš dalies negaliojančia, tai neturi įtakos kitų Sutarties nuostatų galiojimui.

VIII. SUTARTIES NUTRAUKIMAS

8.1. Sutartis gali būti nutraukta raštišku Šalių susitarimu, taip pat vadovaujantis Lietuvos Respublikos viešųjų pirkimų įstatymo 90 straipsnio nuostatomis, Lietuvos Respublikos civilinio kodekse nustatytais pagrindais ir tvarka bei šioje Sutartyje nustatytais atvejais.
8.2. Paslaugų teikėjas turi teisę vienašališkai nutraukti Sutartį apie 
Sutarties nutraukimą raštu pranešdamas Perkančiajai organizacijai prieš 14 (keturiolika) dienų.
8.3. Perkančioji organizacija bet kada turi teisę vienašališkai nutraukti Sutartį, apie tokį Sutarties nutraukimą raštu pranešdama Paslaugų teikėjui prieš 14 (keturiolika) dienų.
8.4. Nutraukus Sutartį ar jai pasibaigus, lieka galioti šios Sutarties 
nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
IX. SUTARTIES SĄLYGŲ KEITIMAS

9.1. Sutarties sąlygos Sutarties galiojimo laikotarpiu gali būti keičiamos, vadovaujantis Lietuvos Respublikos viešųjų pirkimų įstatymo 89 straipsnio nuostatomis.
X.TAIKYTINA TEISĖ

10.1. Šiai Sutarčiai taikoma ir ji aiškinama pagal Lietuvos Respublikos 
teisę.
XI. GINČŲ SPRENDIMAS

11.1. Bet kokie nesutarimai ar ginčai, kylantys tarp Šalių dėl šios  Sutarties, sprendžiami
derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme. 
XII. PRANEŠIMAI

12.1. Bet kurie ir visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu nurodytais adresais:
	
	Perkančioji organizacija
	Paslaugų teikėjas

	Vardas, pavardė
	
	

	Adresas
	
	

	Telefonas
	
	

	El. paštas
	
	



12.2. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama mažiausiai per 3 (tris) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
XIII. KITOS NUOSTATOS

13.1. Vykdydamas Sutartį Paslaugų teikėjas pasitelks šiuos subtiekėjus (jeigu jie yra žinomi pasirašant Sutartį): (nurodyti kokiai Sutarties daliai ir kokie subtiekėjai (subtiekėjų pavadinimai, kontaktiniai duomenys, jų atstovai) pasitelkiami).
13.2. Paslaugų teikėjas įsipareigoja:
13.2.1. sudarius Sutartį, tačiau ne vėliau negu Sutartis pradedama vykdyti, Užsakovui pranešti tuo metu žinomų subtiekėjų pavadinimus, kontaktinius duomenis, jų atstovus; informuoti apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos ketinama pasitelkti vėliau;
13.2.2. užtikrinti, kad subtiekėjai, jeigu vykdant Sutartį jie pasitelkiami, 
turėtų teisę vykdyti jiems pavestus įsipareigojimus;
13.2.3. keisti subtiekėją (-us), jeigu vykdant Sutartį jie pasitelkiami, raštu kreipęsis į Užsakovą ir gavęs raštišką jo sutikimą ir tik tokiais atvejais, jei subtiekėjas bankrutuoja arba yra likviduojamas, kai sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija.
13.3. Sutartis sudaryta ją pasirašant kvalifikuotais elektroniniais parašais 
ir kiekviena šalis turi sutarties egzempliorių su abiejų šalių atstovų kvalifikuotais elektroniniais parašais, kuris yra laikomas sutarties originalu.
13.4. Už Sutarties vykdymą Perkančiosios organizacijos vardu yra 
Atsakingas ___________________________________________________ 
13.5. Už Sutarties ir jos pakeitimų paskelbimą atsakinga _______________, jos nesant – ______________________________________.
13.6. Šiuo Šalys patvirtina, kad Sutartį perskaitė, suprato jos turinį ir 
pasekmes, priėmė ją kaip atitinkančią jų tikslus ir pasirašė pirmiau nurodyta data.

IX. ŠALIŲ ADRESAI, REKVIZITAI IR PARAŠAI

Joniškio rajono savivaldybės administracija
Livonijos g. 4-1, LT-84124 Joniškis
Juridinio asmens kodas 288712070			Kodas 
a. s. LT097300010040247134			PVM kodas 
AB bankas „Swedbank“				AB bankas  
Banko kodas 73000				Banko kodas 
Tel. (8 426) 69142				Tel. 
El. paštas savivaldybe@joniskis.lt 			El. paštas 

Joniškio rajono savivaldybės
 administracijos direktorius		

______________________		_______________________
(parašas)					(parašas)
A. V.					A. V.



